EkBass/fiwiki-20250220-pages-articles huggingface dataset:
Titanic II (elokuva)

Titanic II on Shane Van Dyken ohjaama ja käsikirjoittama mockbuster-elokuva, joka kertoo uudesta Titanic-laivasta, joka lähtee vuonna 2012 samalle reitille kuin alkuperäinen Titanic ja uppoaa mereen. Elokuva ei ole vuoden 1997 Titanic-menestyselokuvan seuraaja. Elokuva julkaistiin suoraan DVD:lle 24. elokuuta 2010. == Juoni == Elokuvan tapahtumat ajoittuvat vuoteen 2012, sata vuotta alkuperäisen RMS Titanicin uppoamisesta. Uusi luksusristeilyalus SS Titanic II on lähdössä neitsytmatkalleen samalle reitille, jolla Titanic upposi sata vuotta aikaisemmin (vaikkakin Titanic II aloittaa matkansa Yhdysvalloista tarkoituksena seilata Atlantin yli Isoon-Britanniaan). Laivaan astuvat hoitajat Amy Maine, (Marie Westbrook) ja Kelly Wade (Michelle Glavan). Matkan aikana ilmaston lämpenemisen vaikutukset saavat Grönlannissa sijaitsevan jäätikön romahtamaan aiheuttaen tuhoisan tsunamin, joka lähettää jäävuoren suoraan kohti Titanic II:ta. Se murskaa laivan tyyrpuurin kyljen aiheuttaen tuhoisaa painetta laivan turbiineihin. Laivan omistaja Hayden Walsh ja Amy pelastavat kaapin alle jääneen Kellyn. Laiva alkaa upota keula edellä Atlantin valtamereen. Samalla kun ihmiset taistelevat nousevaa vettä vastaan, turbiinit räjähtävät, tappavat muun muassa kapteeni Will Howardin (D.C. Douglas) ja sytyttävät keskilaivan tuleen. Hayden kieltäytyy nousemasta helikopteriin. Hän, Amy ja Kelly päätyvät alakansille. He tulevat ison oven luokse. Hayden yrittää avata sen kirveellä. Amy pääsee läpi ovesta, mutta kirves pettää ja Kellyn yrittäessä läpi ovi sulkeutuu surmaten Kellyn sen väliin. Toinen jäätikön romahdus aiheuttaa uuden tsunamin, joka kiepauttaa laivan ylösalaisin hukuttaen suurimman osan yhä laivassa olevista matkustajista ja surmaa pelastusveneissä olevat matkustajat. Laiva täyttyy vedellä ja uppoaa. Amy ja Hayden päätyvät nopeasti täyttyvään keltaiseen laatikkoon, joka nojaa seinää vasten. Hayden sanoo Amylle, että hän hukkuu laivan mukana. Hayden antaa nopeasti Amylle ainoan sukelluspuvun, joka pelastaa Amyn. Amy palaa pelastamaan Haydenin pinnalle, mutta tämä on jo ehtinyt hukkua. == Rooleissa == == Tuotanto== Elokuva kuvattiin RMS Queen Marylla, joka esitti SS Titanic II:ta. == Titanic II == Kiinassa CSC Jinglingin telakalla suomalaisyhtiö rakentaa oikean Titanic II:n jonka oli tarkoitus valmistua vuonna 2018. Projekti on viivästynyt. == Lähteet == == Aiheesta muualla == * * Luokka:Elokuvat Titanicista Luokka:Vuoden 2010 yhdysvaltalaiset elokuvat Luokka:Shane Van Dyken ohjaamat elokuvat Luokka:Suoraan videolle julkaistut elokuvat Luokka:Seulonnan keskeiset artikkelit
Purjehdus kesäolympialaisissa 1952 – Finnjolla

Finnjollien olympiapurjehdukseen Helsingissä 1952 osallistui 28 purjehtijaa. Kilpailijat suorittivat seitsemän osapurjehdusta, joista annettiin pisteitä erillisen kaavan mukaan: voittajalle 1 548, toiseksi tulleelle 1 247, kolmannelle 10 71 ja niin edelleen. Loppupisteisiin kultakin kilpailijalta vähennettiin huonoin lähtö pois, eli ratkaisevat pisteet määräytyivät kuuden parhaimman sijoituksen mukaan. Finnjolla korvasi olympiapurjehdyksessa aiemmin mukana olleen Firefly-luokan. == Tulokset == Sija Maa Purjehtija Lähtö 1 Lähtö 2 Lähtö 3 Lähtö 4 Lähtö 5 Lähtö 6 Lähtö 7 Yhteis- Pisteet Pist -1 Sija Pisteet Sija Pisteet Sija Pisteet Sija Pisteet Sija Pisteet Sija Pisteet Sija Pisteet 1 align=left 2 align=left 3 align=left 4 align=left 5 align=left 6 align=left 7 align=left 8 align=left 9 align=left 10 align=left 11 align=left 12 align=left 13 align=left 14 Bahama Kenneth Harrison Albury ~~DNF~~ ~~0~~ 15 372 10 548 13 434 7 703 8 645 11 507 3209 3209 15 align=left 16 Etelä-Afrikka Hellmut Wilhelm E. Stauch 12 469 3 1071 ~~20~~ ~~247~~ 9 594 19 269 18 293 13 434 3377 3130 17 align=left 18 align=left 19 align=left 20 align=left 21 align=left 22 align=left 23 align=left 24 align=left 25 align=left 26 Kreikka Antonios Modinos 21 226 26 133 ~~DNF~~ ~~0~~ 23 186 25 150 21 226 DNF 0 921 921 27 align=left 28 align=left ==Lähteet== * http://www.olympic.neostrada.pl/ols/1952HELnr7.pdf Luokka:Purjehdus kesäolympialaisissa 1952
Iikka Martas

Igor ”Iikka” Martas (synt. Drbohlav, 19. joulukuuta 1909 Tbilisi - 24\. tammikuuta 1965 HelsinkiMuistokirjoitus Helsingin Sanomissa (aikakone, vain HS:n tilaajille) 26.1.1965https://www.geni.com/people/Igor-Martas/6000000039099428263) oli suomalainen arkkitehti. == Elämä == Martaksen isä oli tšekkiläissyntyinen sellisti Boris Drbohlav (1884–1938) ja äiti Elli Tyyne Raitio (1883–1927), joka oli säveltäjä Väinö Raition sisar. Isän kotitila oli nimeltään Martas, jonka hän otti myöhemmin perheen sukunimeksi.https://docplayer.fi/163273752-Vaino-raition-orkesteriteosten-modernismi-ja-sen-vastaanotto-1920-luvun-helsingissa.html | Hanna Isolammi (väitöskirja, 2019), sivut 149–150 Martas valmistui arkkitehdiksi 1938 ja perusti opiskelutoverinsa Jussi Lappi-Seppälän kanssa Arkkitehtitoimisto Lappi-Seppälä & Martas Oy:n. He työskentelivät yhdessä vuoteen 1953, jolloin Lappi-Seppälä nimitettiin Rakennushallituksen pääjohtajaksi ja Martas jatkoi yksinään. Hän teki opintomatkoja muun muassa Ruotsiin, Ranskaan ja Italiaan ja haki sieltä vaikutteita töihinsä. Martas kuoli äkilliseen sairauskohtaukseen 55-vuotiaana 1965. Hänet on haudattu Honkanummen hautausmaalle. == Töitä == *Useita asuintaloja Helsingissä, muun muassa Kruununhaassa, Kampissa, Punavuoressa ja Taka-Töölössä 1938–1964 *Porin Riihikedon aravatalot sotien jälkeen *Kittilän kunnantalo, 1948 *Otanmäen kaivoskylän asuintalot, 1952–1956 *Lohjan Säästöpankin talo, 1958 (Kosti Torppen kanssa) *Vihdin Säästöpankin talo, 1958 *Harjavallan vanha kaupungintalo, 1959 *Kasarmitorin liikerakennus Helsingissä, 1960 *Hautajärven kirkko, Salla, 1963 *Kursun kirkko, Salla, 1964 *Harjavallan seurakuntatalo, 1965 ==Aiheesta muualla== *Asunto oy Aleksis Kivenkatu 4–6–8:n historiikki 1950-2002. *Funktionalistinen kaupunkirakentaminen Taka-Töölössä, sivut 55 ja 63–67 (osa TkL Tommi Lindhin lisensiaatintyötä, 2002). ==Kirjallisuutta== Lappi-Seppälä, Jussi: Elävältä se maistui. 1972. ISBN 951-26-0111-7 ==Lähteet== Luokka:Suomalaiset arkkitehdit Luokka:Vuonna 1909 syntyneet Luokka:Vuonna 1965 kuolleet
Miamin pörssi

Miamin pörssi ( tai MS4X) on valuutan, johdannaisten ja arvopapereiden vaihtopörssi Miamissa, Floridassa, Yhdysvalloissa. Se palvelee tärkeinpänä markkinapaikkana 27:lle Latinalaisen amerikan ja Karibian seudun valuutoille, joita kollektiivisesti kutsutaan termillä "G27". Luokka:Arvopaperipörssit Luokka:Yhdysvaltalaiset finanssipalveluyhtiöt Luokka:Miami
Hasavjurtin piiri

Hasavjurtin piiri (; kumykiksi, avaariksi ja lezgiksi Хасавюрт район, Hasavjurt raion; dargiksi Хасавюртла район, Hasavjurtla raion) on kunnallinen itsehallintoalue Dagestanin tasavallassa Venäjällä. Vuonna 1929 perustetun piirin pinta-ala on 1423,6 neliökilometriä. Asukkaita on 140 400 henkeä (vuonna 2010). Hasavjurtin piiri sijaitsee Dagestanin pohjoisosan alankoseudulla. Se rajoittuu pohjoisessa Dagestanin Babajurtin, idässä Kiziljurtin ja etelässä Kazbekin ja Novolakin piireihin sekä lännessä Tšetšenian Gudermesin ja Šelkovskajan piireihin. Luoteisrajalla virtaa Terekjoki. Piiriin kuuluu 42 maalaiskuntaa: Adilotar, Adžimažagatjurt, Akbulatjurt, Aksai, Bairamaul, Bammatjurt, Batajurt, Batašjurt, Boragangetšuv, Dzeržinskoje, Endirei, Hamavjurt, Kandauraul, Karlanjurt, Kazmaaul, Kokrek, Kostek, Kuruš, Mogilevskoje, Moksob, Mutsalaul, Novogagatli, Novoselskoje, Novosositli, Novyi Kostek, Nuradilovo, Oktjabrskoje, Osmanjurt, Pervomaiskoje, Pokrovskoje, Sadovoje, Šagada, Siuh, Solnetšnoje, Sovetskoje, Sulevkent, Temiraul, Teretšnoje, Toturbijkala, Tšagarotar, Tsijab Itšitšali ja Tukita. Asutuskeskuksia on yhteensä 58. Hallinnollinen keskus on Hasavjurtin kaupunki, joka ei kuulu piirin yhteyteen, vaan muodostaa erillisen kaupunkipiirikunnan. Asukkaista on vuoden 2002 väestönlaskennan mukaan 31,9 % kumykkeja, 30,5 % avaareja, 25,7 % tšetšeenejä, 5,9 % lezgejä ja 5,1 % dargeja. Avaarien lukuun sisältyy muun muassa andeja. Kaupunkiväestöä ei ole. Seudun pääelinkeino on maatalous, joka on erikoistunut viljan, vihannesten, hedelmien ja viinirypäleiden viljelyyn sekä karjanhoitoon. Lisäksi on elintarviketeollisuutta, mattokutomo ja rakennustarvikkeiden tuotantoa. Piirissä toimii 8 lastentarhaa ja 53 koulua. Kulttuurilaitoksia ovat kolme musiikki- ja taidekoulua, 45 kulttuuri- ja vapaa-ajankeskusta, 49 kirjastoa, kaksi teatteria ja kaksi kotiseutumuseota. Paikallislehtinä ilmestyvät venäjänkielinen Družba (”Ystävyys”), kumykinkielinen Qumuq tüz (”Kumykkien tasanko”), avaarinkielinen Nasihat (”Opetus”) ja tšetšeeninkielinen Niiso (”Tasa-arvo”). ==Lähteet== ==Aiheesta muualla== * Hasavjurtin piirin sivusto * Hasavjurtin piiri Dagestanin hallituksen sivustolla Luokka:Dagestanin piirit
Margarita (juoma)

Margarita on drinkki, joka koostuu triple secin ja limetti- tai sitruunamehun sekoituksesta tequilan kanssa. Juoman lisänä tarjotaan useimmiten suolaa. Margarita on kaikista yleisin tequilaan pohjautuva cocktail Yhdysvalloissa. == Lähteet == == Aiheesta muualla == Luokka:Drinkit
Istanbulin pörssi

Istanbulin pörssi (, BIST) on ainoa yritys Turkissa, jossa käydään kauppaa arvopapereilla, pääomalla, joukkovelkakirjoilla, yksityisen sektorin joukkovelkakirjoilla, ulkomaanvaluutalla, kiinteistöarvopapereilla tai kansainvälisillä arvopapereilla. Nykyinen Intanbulin pörssi syntyi vuonna 2013, kun vanha osakepörssi (, İMKB) yhdistyi maan kulta- ja johdannaiskauppapaikkojen kanssa.http://www.hurriyetdailynews.com/first-gong- of-istanbuls-new-bourse-to-be-banged.aspx?pageID=238&nID;=44304&NewsCatID;=346 == Lähteet == == Aiheesta muualla == * Virallinen kotisivu Luokka:Istanbul Luokka:Arvopaperipörssit Luokka:Turkin talous
On nainen kaunis ihiminen

On nainen kaunis ihiminen on Tyynen ja Martan toukokuussa 2010 julkaistu debyyttialbumi. Albumin julkaisi Poptori. Albumi myi muutaman kuukauden levymyynnin jälkeen kultalevyn verran. Albumi on myynyt myös platinaa. == Kappaleet == Kaikki kappaleet sanoittanut Tarja Jykylä. # # # # # # # # # # # # # * Sovitukset Petri Kokko (paitsi nro 1: Markku Tuominen). == Aiheesta muualla == * On nainen kaunis ihiminen discogs.com -sivustolla Luokka:Vuoden 2010 esikoisalbumit Luokka:Tyynen ja Martan albumit
Kergueleninmerimetso

Kergueleninmerimetso (Phalacrocorax verrucosus) on eteläisellä Intian valtamerellä sijaitsevien Kerguelensaarten kotoperäinen merimetso. Se luokitellaan usein etelänmerimetson alalajiksi. Jean Cabanis kuvaili lajin holotyypin Kerguelenista vuonna 1875.The Internet Bird Collection == Lähteet == Luokka:Kerguelen Luokka:Merimetsot
Southamptonin yliopisto

thumb|250px|Hartley Library -kirjaston pääsisäänkäynti Southamptonin yliopistossa. Southamptonin yliopisto () on julkinen yliopisto, joka sijaitsee Southamptonissa, Yhdistyneessä kuningaskunnassa. Siellä on lähes 25 000 opiskelijaa sekä noin 5 000 työntekijää. Southamptonin yliopiston edeltäjä oli vuonna 1862 perustettu Hartley Institution, joka sai alkunsa Henry Robinson Hartleyn testamenttaamilla varoilla. Hän oli paikallisen viinikauppiassuvun perijä. Yliopistostatuksen oppilaitos sai kuningatar Elisabet II:lta vuonna 1952. ==Lähteet== ==Aiheesta muualla== * Yliopiston kotisivut Luokka:Englannin yliopistot Luokka:Southampton
Tel Avivin pörssi

Tel Avivin pörssi (TASE, ) on Tel Avivissa sijaitseva, Israelin ainoa arvopaperipörssi. TASE on Israelissa ainoa julkinen arvopaperikaupan markkinapaikka. Sillä on merkittävä asema Israelin taloudessa. TASEen on listautunut 622 yritystä, joista kuutisenkymmentä on myös muissa pörsseistä. == Aiheesta muualla == * Tel Aviv Stock Exchange website Luokka:Tel Aviv Luokka:Arvopaperipörssit Luokka:Israelin talous
Saman katon alla (elokuva)

Saman katon alla () on vuonna 2010 ensi-iltansa saanut Greg Berlantin ohjaama yhdysvaltalainen romanttinen komediaelokuva. Elokuvan pääosissa esiintyvät Katherine Heigl ja Josh Duhamel. Elokuva kertoo Hollysta ja Ericistä, jotka saavat yhteishuoltajuuden kummilapseensa Sophieen kun tämän tämän vanhemmat menehtyvät auto-onnettomuudessa. Kaksikon välejä vaivaa aikoinaan pilalle menneet treffit, mikä hankaloittaa uutta elämää Sophien kanssa. == Näyttelijät == == Lähteet == * http://www.sub.fi/elokuvat/trailerit.shtml?4901 === Viitteet === Luokka:Vuoden 2010 yhdysvaltalaiset elokuvat Luokka:Yhdysvaltalaiset romanttiset komediat Luokka:Warner Brosin elokuvat
Etelänmerimetso

Etelänmerimetso (Phalacrocorax atriceps) on eteläamerikkalainen merimetso. Sen esiintymisalue käsittää mantereen eteläosan rannikot ja saaret. Phillip Parker King kuvaili lajin holotyypin Magalhãesinsalmesta vuonna 1828.The Internet Bird Collection == Lähteet == Luokka:Merimetsot
Automaattiteoria

Automaattiteoria on tietojenkäsittelytieteen teoreettinen alue. Teoria syntyi 20. vuosisadalla kun matemaatikot suunnittelivat koneita, jotka suorittivat laskutoimituksia ihmistä nopeammin ja luotettavammin. Automaattiteoria tarkastelee diskreetin signaalinkäsittelyn perusmalleja ja -menetelmiä. Automaattiteoria käsittelee fyysisiä ja loogisia periaatteita todellisissa tai teoreettisissa tapauksissa. Esimerkiksi termostaatti on automaatti, jonka toiminta on suunniteltu vastaamaan ulkoisten ehtojen muutoksiin. Automaattiteoria tarkastelee abstrakteja koneita sekä automaatteja. Automaattiteoria on yksi tietojenkäsittelyteorioista. Sillä on iso rooli ohjelmointikielen kääntäjissä sekä jäsentimissä. == Katso myös == * Äärellinen automaatti == Lähteet == Luokka:Tietojenkäsittelyteoria
VR Transpoint

VR Transpoint on brändinimi VR-Yhtymän logistiikkapalveluja tuottavalle yksikölle, joka muodostettiin yhdistämällä Transpoint-yhtiöt (Transpoint Oy, Transpoint Cargo Oy ja Transpoint International (FI) Oy) ja VR Cargo. VR Transpointin liikevaihto on noin 450 miljoonaa euroa, ja yrityksellä on noin 1 500 työntekijää. VR Cargo oli ennen yhtymän rahtiliikenteestä vastaava ja rahtia kuljettava yritys. Näistä muodostettiin kappaletavaralogistiikka (ent. Transpoint Oy), massatavaralogistiikka (ent. Transpoint Cargo Oy, Rautatielogistiikka (ent. VR Cargo) ja kansainvälinen logistiikka (Transpoint International -konserni). VR-Yhtymä myi kappaletavaralogistiikkatoiminnat lokakuussa 2012 Itellalle. VR Transpointin kappaletavaralogistiikasta tuli 1. lokakuuta 2012 lähtien osa Itella Logistiikkaa, nykyistä Posti Groupia. VR Transpoint julkaisee Linked-nimistä asiakaslehteä.Linked, Transpoint viitattu 7.6.2012 VR Transpoint keskeytti tavaraliikenteen Venäjän kanssa maaliskuussa 2022 Venäjälle asetettujen pakotteiden vuoksi. == Kuvia == Tiedosto:VR Tranpoint-1.JPG|Entinen VR Transpointin rakennus Lappeenrannassa. Tiedosto:VR Tranpoint-2.JPG|VR Transpointin logo rakennuksen kyljessä. == Lähteet == == Aiheesta muualla == * VR Transpoint Luokka:VR-Yhtymä Luokka:Suomalaiset logistiikkayhtiöt
Partamerimetso

Partamerimetso (Phalacrocorax punctatus) on Uuden-Seelannin kotoperäinen merimetso. Lajista tunnetaan kaksi alalajia, joista oliveri elää vain Stewartinsaarella. Anders Sparrman kuvaili lajin holotyypin Queen Charlotte Soundista vuonna 1786.The Internet Bird Collection == Lähteet == Luokka:Merimetsot
Tunturisiilikäs

Tunturisiilikäs (Grammia quenseli) on siilikkäisiin kuuluva perhoslaji. == Koko ja ulkonäkö == Tunturisiilikäs on helposti tunnistettava perhoslaji. Sen etusiivet ovat yleisväriltään tummat, mutta niissä on verkkomainen, vaaleankeltainen kuvio ja siipisuonten kohdalla vaaleat juovat. Takasiivet ovat harmaanruskeat, ja niissä saattaa olla epäsäännöllistä vaaleankeltaista kuviointia. Ruumis on pohjaväriltään tumma, mutta pää on vaalea. Eturuumiin etuosassa on vaaleankeltainen poikkijuova ja selkäpuolella neljä vaaleaa pitkittäisjuovaa. Takaruumiin sivut ovat vaaleat tummilla täplillä. Siipiväli on 26-42 mm.Svenska fjärilar Norges sommerfugler Toukka on tumma, karvainen, ja sen selkäpuolella on yksittäinen vaalea pikittäisjuova.kuva toukasta == Levinneisyys ja lentoaika == Euroopassa tunturisiilikästä tavataan Alpeilla ja Pohjois-Skandinaviassa. Lisäksi esiintymisalue jatkuu Aasian läpi Japaniin ja Pohjois-Amerikkaan aina Labradorin niemimaalle saakka. Siperiassa sitä tavataan jopa WrangelinsaarellaNationalnyckeln till Sverges flora och fauna. Fjärilar: Ädelspinnare–tofsspinnare Lepidoptera: Lasiocampidae–Lymantriidae. ISBN 978-91-88506-58-0 s. 384–386 Suomessa lajin levinneisyys rajoittuu Enontekiön ja Utsjoen tuntureille ja eteläisin havainto on Kittilästä. Perhosta on tavattu kesä-heinäkuun vaihteessa.Perhoswiki == Elinympäristö ja elintavat == Lajin elinympäristöä ovat vuoristot ja tunturit. Aikuiset perhoset ovat aktiivisia päivisin ja molemmat sukupuolet lentävät lämpimimpinä tunteina. Koiraat lentävät nopeasti, jopa pari metriä maanpinnan yläpuolella, naaraat rauhallisemmin. Naaras munii kasvillisuudessa istuen 200-300 munaa, jotka se pudottaa maahan ja kuolee heti saatuaan kaikki munat laskettua. Toukat ovat luultavasti aktiivisia vain päivisin ja niiden kehitys kestää kaksi vuotta. == Ravintokasvi == Toukka on polyfagi, joka elää ainakin tunturipoimulehdellä (Alchemilla alpina). Luontaista ravintokasvia Pohjoismaissa ei tunneta. == Lähteet == == Aiheesta muualla == *Moths and Butterflies of Europe and North Africa *Lepiforum.de Luokka:Siilikkäät
NRC Group Finland

NRC Group Finland Oy on pohjoismaiseen NRC Groupiin kuuluva suomalainen rauta- ja raitioteiden rakentaja, raideinfran sähköverkkojen ja turvalaitejärjestelmien rakentaja ja kunnossapitäjä sekä rautatiemateriaalien toimittaja. NRC Group on pohjoismainen infra-alan toimija, joka työllistää noin 2 000 ammattilaista Suomessa, Ruotsissa ja Norjassa, joista Suomessa noin 1 000\. Konsernin liikevaihto vuonna 2021 oli noin 586 miljoonaa euroa. ==Yhtiön historia== NRC Group Finland Oy (vuosina 2010–2019 VR Track Oy ja sitä ennen Oy VR-Rata Ab) on syntynyt, kun Valtionrautatiet vuonna 1995 jaettiin osiin. Radanpidon suunnittelu-, rakentamis- ja kunnossapitopalveluja harjoittamaan perustettiin Oy VR-Rata Ab, josta vuonna 2010 tuli VR Track Oy.VR-konserni uudistaa brändejään. VR Group 1.10.2010. Aikaisemmin yritys toimi lisäksi Virossa sekä Ruotsissa infran suunnittelijana (VR Infrapro) ja rautateiden rakentajana sekä kunnossapitäjänä (VR Track Sweden). VR Track lopetti Viron-liiketoimintansa vuonna 2016. Lokakuussa 2018 norjalainen NRC Group ilmoitti ostavansa VR Trackin. NRC Group ilmoitti elokuussa 2019 myyvänsä Swecolle koko suunnitteluliiketoimintansa, joka sisältää Ruotsissa toimivan Nordic Infrapro AB:n ja Suomessa toimivan NRC Arcus Oy:n. Kauppa toteutui marraskuussa 2019. Kauppa vaati Suomen kilpailuviranomaisen hyväksynnän. NRC Group keskittyy radan kunnossapitoon ja rakentamiseen. == Toiminta == NRC Group on merkittävä pohjoismainen raideinfra-alan toimija. Suomessa NRC Group on erikoistunut raideinfran rakentamiseen ja kunnossapitoon yli 150 vuoden kokemuksella. Yhtiö on myös merkittävä rautatiemateriaalien toimittaja. NRC Group on raitioteiden rakentamisen ja kunnossapidon ammattilainen ja allianssiosaajien kärkeä. Yhtiö on mukana rakentamassa muun muassa Raide-Jokeria, Tampereen raitiotietä ja Kruunusiltojen raitiotietä. NRC Group on yksi Suomen suurimmista radanrakentajista. Rautatietekniikan lisäksi palveluihin kuuluu muuta infrarakentamista, kuten ratainfran ulkopuolista sähkö- ja sillanrakentamista. NRC Group ylläpitää Suomen rataverkkoa radan, raitioteiden ja sähköjärjestelmien kunnossapidolla. NRC Group on keskeinen toimija rautatiemateriaalien hankinnassa, varastoinnissa sekä toimituksessa.Www.nrcgroup.fi == Lähteet == Luokka:Suomessa toimivat rakennusyritykset Luokka:Suomalaiset rautatieyhtiöt
Australianmerimetso

Australianmerimetso (Microcarbo melanoleucos) on merimetso, jonka esiintymisalue ulottuu Itä-Indonesiasta Salomonsaarille ja Uuteen-Kaledoniaan, Australiaan, Tasmaniaan ja Uuteen-Seelantiin. Lajista tunnetaan kolme alalajia. Louis Jean Pierre Vieillot kuvaili lajin holotyypin Uudesta Etelä- Walesista vuonna 1817.The Internet Bird Collection == Lähteet == Luokka:Merimetsot
Tytti Vänskä

Tytti Tuulia Vänskä (s. 15. huhtikuuta 1976 Raisio) on suomalainen näyttelijä, ohjaaja, käsikirjoittaja, muusikko ja taidekasvattaja. Hän on ollut kiinnitettynä näyttelijänä Kouvolan Teatterissa 2003-2019, Jyväskylän kaupunginteatterissa kauden 2013–2014 ja toimii näyttelijä-yleisötyöntekijänä Jyväskylän kaupunginteatterissa 2018 alkaen. Hänen isänsä on kapellimestari Osmo Vänskä. Tytti Vänskä opiskeli pitkälle viulunsoittoa Päijät-Hämeen konservatoriossa, mutta on lopulliselta koulutukseltaan musiikkiteatterinäyttelijä (AMK) 2002, sekä taidekasvatuksen maisteri (FM) 2018. Tytti Vänskä on saanut useita apurahoja ja taidepalkintoja, mm. vuonna 2011 hänet valittiin Kulttuurikouvolalaiseksi. ==Lähteet== Luokka:Suomalaiset teatterinäyttelijät Luokka:Elävät henkilöt Luokka:Vuonna 1976 syntyneet
The Zephyr Song

The Zephyr Song on Red Hot Chili Peppersin kappale, joka julkaistiin singlenä vuoden 2002 albumilta By the Way. Kappale on albumin toinen single. Singlenä kappale menestyi hyvin listoilla ja oli mm. kuudes Alternative Songs -listalla.http://www.billboard.com/#/song/red-hot-chili-peppers/the-zephyr- song/4025862. Kappaleelle tehtiin myös musiikkivideo, jonka ohjasivat Jonathan Dayton and Valerie Faris. Video näyttää siltä, että se olisi kuvattu kaleidoskoopin läpi. Singlen b-puolet ovat "Body of Water", "Out of Range", "Rivers of Avalon" ja "Someone" ==Listasijoitukset== Lista Paras sijoitus Listaviikot Billboard Hot 100 49 14 Hot Mainstream Rock Tracks http://www.allmusic.com/artist/red-hot-chili-peppers-p5241/charts- awards/billboard-singles 14 ? Alternative Songs 6 46 Britannian singlelistahttp://web.archive.org/web/20070707194436/http://www.chartstats.com/songinfo.php?id=30368 11 10 Irlannin singlelistahttp://www.irishcharts.ie/search/placement 22 2 ARIA Chartshttp://australian- charts.com/showitem.asp?interpret=Red+Hot+Chili+Peppers&titel;=The+Zephyr+Song&cat;=s 21 13 Sveitsin singlelista 100 1 Uuden-Seelannin singlelistahttp://charts.org.nz/showitem.asp?interpret=Red+Hot+Chili+Peppers&titel;=The+Zephyr+Song&cat;=s 9 15 Ranskan singlelistahttp://lescharts.com/showitem.asp?interpret=Red+Hot+Chili+Peppers&titel;=The+Zephyr+Song&cat;=s 90 6 Alankomaiden singlelistahttp://dutchcharts.nl/showitem.asp?interpret=Red+Hot+Chili+Peppers&titel;=The+Zephyr+Song&cat;=s 72 14 Italian singlelistahttp://italiancharts.com/showitem.asp?interpret=Red+Hot+Chili+Peppers&titel;=The+Zephyr+Song&cat;=s 20 1 ==Lähteet== Luokka:Red Hot Chili Peppersin kappaleet Luokka:Vuoden 2002 kappaleet
Jaavanmerimetso

Jaavanmerimetso (Microcarbo niger) on eteläaasialainen merimetso. Sen esiintymisalue käsittää Intian niemimaan eteläisestä Pakistanista ja Sri Lankasta Indokiinaan ja läntiseen Indonesiaan. Louis Jean Pierre Vieillot kuvaili lajin holotyypin Bengalista vuonna 1817.The Internet Bird Collection == Lähteet == Luokka:Merimetsot
Wienin pörssi

Wienin pörssi (, WBAG) on Wienissä Itävallassa toimiva arvopaperipörssi. Pörssi on myös maailman vanhimpia pörssejä. Se perustettiin vuonna 1771 Maria Teresian valtakaudella valtion joukkovelkakirjamarkkinoita varten. Kesäkuussa 2008 Wienin pörssi osti slovenialaisen Ljubljanan pörssin.http://en.wienerborse.at/about/press/pressrelease/ceeseg-increases- stakes-in-the-ljubljana-stock-exchange.html http://www.ljubljana.com/stock- exchange/ ==Lähteet== *
Stewartinmerimetso

Stewartinmerimetso (Phalacrocorax chalconotus) on Uuden-Seelannin kotoperäinen merimetso. Se elää Eteläsaaren etelä- ja kaakkoisrannikoilla sekä Stewartinsaarella. George Robert Gray kuvaili lajin holotyypin Eteläsaaren Otagosta vuonna 1845.The Internet Bird Collection == Lähteet == Luokka:Merimetsot Luokka:Uhanalaiset linnut
Tsuntan piiri

Tsuntan piiri (, avaariksi ЦIунтIа район, Tsunta raion) on kunnallinen itsehallintoalue Dagestanin tasavallassa Venäjällä. Vuonna 1930 perustetun piirin pinta-ala on 1319,1 neliökilometriä. Asukkaita on 17 900 henkeä (vuonna 2010). Tsuntan piiri sijaitsee Dagestanin länsiosan vuoristoseudulla. Se rajoittuu pohjoisessa Tsumadan ja idässä Tljaratan piireihin sekä etelässä ja lännessä Georgiaan. Seudulta saavat alkunsa Avarskoje Koisu ja Andijskoje Koisu -joet. Asutuskeskukset sijaitsevat 1500–2000 metrin korkeudella merenpinnasta. Piiri lakkautettiin vuonna 1944 ja sen koko väestö siirrettiin karkotettujen tšetšeenien tilalle entisen Tšetšeenien ja inguušien ASNT:n Vedenon piiriin. Vuonna 1955 piiri perustettiin uudelleen ja sen entiset asukkaat siirrettiin takaisin. Piirikeskukseksi tuli Ginuhin solan takana sijaitseva Bežtan kylä, jonne liikennöinti on talvisaikaan usein mahdotonta. Vuonna 1992 piirikeskus siirrettiin Andijskoje Koisun jokilaaksossa sijaitsevaan Kideroon ja Avarskoje Koisun laakso erotettiin Bežtan osa- alueeksi, jolla on osittain omat hallintoelimensä ja palvelunsa. Jäljelle jääneeseen osaan Tsuntan piiristä kuuluu 8 maalaiskuntaa: Hibijatl, Kidero, Kimjatli, Šaitli, Šapih, Šauri, Terutli ja Tljatsuda. Piirikeskuksesta on 325 kilometriä tasavallan pääkaupunkiin Mahatškalaan. Vuoden 2002 väestönlaskennan mukaan 98,4 % piirin asukkaista on avaareja ja 1,2 % venäläisiä. Avaarien osuuteen sisältyy 53,9 % didoja, 35,1 % bežtoja, 4,8 % hunzibejä ja 2,7 % ginuheja. Luvut käsittävät myös Bežtan osa-alueen. Varsinaisen Tsuntan piirin asukkaat ovat didoja ja ginuheja. Seudun pääelinkeino on karjanhoito, joka tuottaa maitoa, juustoa ja lihaa. Lisäksi viljellään perunaa, kaalia ja vihanneksia. Maantiet ovat kaikki päällystämättömiä ja talvisaikaan niistä lähes puolet on liikennöintikelvottomia. Bežtan osa-alue mukaan luettuna piirissä toimii 13 lastentarhaa ja 51 koulua. Kulttuurilaitoksia ovat 23 kerhotaloa ja 12 kirjastoa. Nähtävyyksiin kuuluvat vanhat linnoitukset, vartiotornit ja hautausmaat. Seudulla on lukuisia kivennäisvesilähteitä. Paikallislehtinä ilmestyvät Kiderossa venäjänkielinen Didoiskie vesti (”Didojen sanomat”) ja Bežtassa avaarinkielinen Tsijab gumru (”Uusi elämä”). ==Lähteet== ==Aiheesta muualla== * Tsuntan piirin sivusto * Tsuntan piiri Dagestanin hallituksen sivustolla Luokka:Dagestanin piirit
Aucklandinmerimetso

Aucklandinmerimetso (Phalacrocorax colensoi) on Uuden-Seelannin kotoperäinen merimetso. Se elää ainoastaan Auckland Islandsin saaristossa Uuden-Seelannin eteläpuolella. Walter Buller kuvaili lajin holotyypin Auckland Islandsilta vuonna 1888.The Internet Bird Collection Aucklandinmerimetson pää, kaula, selkä ja siivet ovat sinikiiltoisen mustat. Kurkku, rinta ja vatsa ovat valkoiset. Lajin elinympäristöä ovat kallioiset rannat. Aucklandinmerimetson ravintoa ovat kalat ja selkärangattomat eläimet. Kantaa uhkaavat vieraslajit, esimerkiksi siat. == Lähteet == Luokka:Merimetsot Luokka:Uhanalaiset linnut
Eco Challenge

Eco Challenge oli seikkailu-urheilukilpailu, jota pidetään yhtenä maailman kovimmista koitoksista yhdessä esikuvansa Raid Gauloisesin kanssa. Kumpaakaan kilpailua ei järjestetä enää lajin vaarallisuuden vuoksi. Säännöt olivat yksinkertaiset. Nelihenkiset joukkueet lähtivät matkaan yhtä aikaa ja ensimmäinen joukkue, joka ylitti noin 500 kilometrin päässä sijaitsevan maaliviivan, oli voittaja. Kilpailijat nukkuivat keskimäärin kaksi tuntia vuorokaudessa. Jokaisessa joukkueessa piti olla vähintään yksi jäsen, joka oli vastakkaista sukupuolta kuin muut. Eteneminen tapahtui lihasvoimin, ja GPS- navigointi oli kiellettyä. Lajeina olivat muun muassa vaellus, vuorikiipeily, merimelonta, maastopyöräily, ratsastus, koskenlasku ja kalliokiipeily. Eco Challenge järjestettiin vuosina 1995–2002 yhteensä yhdeksän kertaa. Tapahtuman pääsponsori oli televisioyhtiö Discovery Channel. Kisan järjestäjä Mark Burnett on sittemmin tuottanut esimerkiksi Selviytyjät-televisiosarjaa. Suomesta Eco Challengeen osallistuttiin vuosina 1997–2002. Suomalaisjoukkueiden kapteeneina toimivat Petri Forsman ja Tom Packalen. Paras suomalaissijoitus oli Team Haltin viides sija Argentiinassa vuonna 1999. == Eco Challenge -kilpailut == * 1995 Utah, Yhdysvallat * 1995 Maine/Uusi- Englanti, Yhdysvallat * 1996 Brittiläinen Kolumbia, Kanada * 1997 Australia * 1998 Marokko * 1999 Argentiina * 2000 Sabah, Borneo, Malesia * 2001 Uusi- Seelanti * 2002 Fidži ==Lähteet== * Mountain Zone * Helsingin Sanomat Luokka:Extremeurheilu
Robert P. Patterson

Robert Porter Patterson (12. helmikuuta 1891 Glens Falls, New York, Yhdysvallat – 22. tammikuuta 1952) oli yhdysvaltalainen poliitikko, joka toimi sotaministerinä vuosina 1945–1947. == Elämä == Robert Patterson syntyi Glens Fallsissa vuonna 1891. Hänen vanhempansa olivat Charles R. Patterson ja Lodice E. Porter. Hän sai alemman korkeakoulututkinnon Union Collegesta, ja vuonna 1915 hän valmistui Harvardin yliopiston oikeustieteelliseltä osastolta. Patterson soti ensimmäisessä maailmansodassa. Sodan jälkeen hän perusti asianajotoimiston New Yorkiin. Patterson meni naimisiin Margaret Tarleton Winchesterin kanssa tammikuussa 1920. He saivat yhteensä neljä lasta: yhden pojan ja kolme tytärtä. Vuodet 1930–1939 oli New Yorkin eteläisen piirin piirioikeuden tuomarina ja tämän jälkeen vuoden muutoksenhakutuomioistuimen tuomarina. Vuonna 1940 presidentti Franklin D. Roosevelt nimitti Pattersonin apulaissotaministeriksi. Hän työskenteli läheisesti apulaislaivastoministeri James Forrestalin kanssa. Harry S. Truman nimitti Pattersonin sotaministeriksi vuonna 1945. Patterson kannatti sotaministerinä Yhdysvaltain voimakasta sotilaallista läsnäoloa muilla mantereilla. Kun vuonna 1947 armeijan eri siivet yhdistettiin, niin Patterson kieltäytyi taloudellisten syiden takia puolustusministerin virasta. Hän palasi lakimieheksi, mutta oli edelleen poliittisesti aktiivinen. Hän kannatti julkisesti Trumanin ulkomaanpolitiikkaa. Patterson kuoli 22. tammikuuta 1952 lento- onnettomuudessa. American Airlinesin lento 6780 joutui onnettomuuteen, kun se oli laskeutumassa Newarkin kansainväliselle lentoasemalle. == Lähteet == == Aiheesta muualla == Luokka:Yhdysvaltain sotaministerit Luokka:Yhdysvaltalaiset tuomarit Luokka:Vuonna 1891 syntyneet Luokka:Vuonna 1952 kuolleet Luokka:Lento-onnettomuudessa kuolleet
Lehtovähämittari

Lehtovähämittari (Chloroclystis v-ata) on pienikokoinen mittariperhoslaji. == Koko ja ulkonäkö == Lehovähämittari on siipiväliltään pieni ja siipien pohjaväri on sammaleenvihreä. Siiven poikkiviirut ovat enimmäkseen vaaleita, mutta ulommassa poikkiviirussa on siiven etureunan puolella musta, hyvin erottuva v-kirjaimen muotoinen kuvio, mistä laji on saanut myös tieteellisen nimensä. Jyrkän mutkan jälkeen poikkiviiru tekee kaarevan mutkan ulkospäin ja siiven takareunaa kohti poikkiviiru häviää jokseenkin täysin. Takasiivet ovat tasaisen vaaleat ja niiden kaareva viiru erottuu vain heikosti. Siipiväli 13-14 mm.UK Moths Mikkola K, Jalas I, Peltonen O. 1989. Suomen perhoset. Mittarit 2. Recallmed Oy. Suomen Perhostutkijain Seura. Hangon Kirjapaino. ISBN 951-9221-23-9 Suvussa Pasiphila on muutamia muita samannäköisiä mittareita. == Levinneisyys ja lentoaika == Keskieurooppalainen laji, jonka levinneistyys ulottuu idässä Venäjän poikki Japaniin asti. Suomessa lehtovähämittaria on tavattu vuodesta 1985 alkaen ja laji on vähitellen leviämässä etelä- ja lounaisrannikolta sisämaahan päin. Lentoaika on kesäkuun puolivälistä heinäkuuhun.Mikkola Kauri, Murtosaari Jussi ja Nissinen Kari: Perhosten lumo: suomalainen perhostieto. Tammi 2005, s.208. ISBN 951-31-3317-6Perhoswiki == Elinympäristö ja elintavat == Aikuiset perhoset lentävät yöllä ja tulevat valolle. Suomessa yksilöitä on löydetty pääasiassa ajamalla ne lentoon lepopaikoistaan. == Ravintokasvi == Toukka elää monilla eri ravintokasveilla, erityisesti niiden kukinnoissa. == Alalajeja == * etelänlehtovähämittari (Chloroclystis v-ata v-ata) * suomenlehtovähämittari (Chloroclystis v-ata relicta) == Lähteet == == Aiheesta muualla == * Bestimmungshilfe des Lepiforums * Moths and Butterflies of Europe and North Africa * Vlindernet Luokka:Kenttämittarit
Can’t Stop

Can’t Stop on Red Hot Chili Peppersin kappale, joka löytyy vuonna 2002 ilmestyneeltä albumilta By The Way. Singlenä kappale julkaistiin seuraavana vuonna, tammikuussa 2003. Single menestyi hyvin listoille, kuten muutkin albumin By The Wayn kappaleet. Single oli ensimmäisenä Alternative Songs -listalla, jolla se vietti 27 viikkoahttp://www.billboard.com/#/song/red-hot- chili-peppers/can-t-stop/4025863. Hyvästä listamenestyksestä huolimatta kappale ei päässyt yhtyeen kokoelma-albumille Greatest Hits, mutta löytyy albumin DVD-versiolta Greatest Videos. Singlelle tehtiin musiikkivideo vuonna 2003. ==Kappale== Kappale eroaa paljon muista By The Wayn kappaleista. Se on yksi harvoista albumin kappaleita, jotka sisältävät bändille muuten ominaisia funk-vaikutteita. Kappaleen sanat ovat satunnaisia mietteitä, jotka yhtyeen laulaja Anthony Kiedis sovitti kappaleen rytmiin. Kappale on yksi harvoja albumilla, jolla yhtyeen basisti Flea ”släppaa” bassoaan. ==Musiikkivideo== Musiikkivideo on yhtyeelle tyypillisellä tavalla erikoinen. Videolla esiintyy jokainen bändin jäsen. Video alkaa kameran kulkiessa mutkittelevan, keltaisen putken läpi. Kameran tullessa putken suulle, se pysähtyy Kiediksen eteen. Videolla bändin jäsenet tekevät erikoisia ja satunnaisia asioita, kuten ämpärin tasapainottelua pään päällä, suuren virtahepomaskin pään pitämistä päässä, jonglöörausta ja kitaran soittamista huoneessa joka on täynnä lamppuja. Videon lopussa on kyltti, jossa lukee: ”Inspired by the 'One-Minute Sculptures’ of Erwin Wurm”. ==Listasijoitukset== Lista Paras sijoitushttp://acharts.us/song/59 Listaviikot Hollannin Top 40 15 12 Irlannin Top 50 36 4 Sveitsin Top 75 39 10 Britannian Top 75 57 16 Italian Top 50 42 1 Saksan Top 100 58 6 Itävallan Top 75 65 5 Ranskan Top 100 68 3 Billboard Hot 100 57 16 Hot Mainstream Rock Trackshttp://www.allmusic.com/artist/red-hot- chili-peppers-p5241/charts-awards/billboard-singles 15 ? Alternative Songs 1 27 Britannian singlelistahttp://www.chartstats.com/songinfo.php?id=30625 22 6 Irlannin Singlelistahttp://www.irishcharts.ie/search/placement 30 2 Australian Singlelistahttp://australian- charts.com/showitem.asp?interpret=Red+Hot+Chili+Peppers&titel;=Can%27t+Stop&cat;=s 38 3 Uuden-Seelannin Singlelistahttp://charts.org.nz/showitem.asp?interpret=Red+Hot+Chili+Peppers&titel;=Can%27t+Stop&cat;=s 40 6 ==Singlen kappaleet== CD Single 1 # ”Can’t Stop” # ”Right On Time” (Live) # ”Nothing to Lose” (Live) CD Single 2 # ”Can’t Stop” # ”If You Have to Ask” (Live) # ”Christchurch Fireworks Musi” (Live) ==Lähteet== Luokka:Red Hot Chili Peppersin kappaleet Luokka:Vuoden 2002 kappaleet
Finnautti

Finnautti oli Yleisradion tv-sarja, joka lähetettiin Yle TV1 -kanavalla syksyllä 2010. Ohjelmassa julkisella haulla valittu viiden hengen miehistö testattiin fyysisesti, psyykkisesti ja sosiaalisesti asiantuntijoiden tarkkailussa. Tarkoitus oli selvittää, miten ryhmä ja sen jäsenet selviäisivät avaruudessa. Yli 200 hakijan joukosta osallistujiksi valittiin viisi perustervettä aikuista, joista yksi oli nainen. Heidän ikähaitarinsa oli 24–47 vuotta. Mukaan pääsivät anestesiologian ja tehohoidon erikoislääkäri Elisa Nurmi, komisario Tom Packalén, palomies-sairaankuljettaja ja pastori Kimmo Pohjalainen, ydininsinööri Jukka Rintala sekä liikunnanohjaaja Ville Vihola. Sarjassa ei kilpailtu keskenään eikä valittu voittajaa. Ylen yhteistyökumppaneina toimivat muun muassa Helsingin yliopisto, Puolustusvoimat, SLU, Meriturva, Finnair, Työterveyslaitos, Kumpulan avaruuskeskus ja ESA. ==Lähteet== * Finnautti Luokka:2010-luvun suomalaiset televisiosarjat Luokka:Suomen avaruustoiminta
Sofija Novoselić

Sofija Novoselić (s. 18. tammikuuta 1990 Zagreb) on kroatialainen alppihiihtäjä. Novoselić sijoittui Åren MM-kilpailuissa 2007 pujottelussa 27:nneksi. Val d'Isèren MM-kilpailuissa 2009 hän oli samassa lajissa 33:s ja Vancouverin olympialaisissa 2010 39:s. Novoselić kilpaili maailmancupissa ensimmäisen kerran Levillä marraskuussa 2006. Ensimmäiset maailmancup- pisteensä hän sai oltuaan 25:s Zagrebin pujottelussa 4. tammikuuta 2011. == Lähteet == Luokka:Kroatialaiset alppihiihtäjät Luokka:Vuonna 1990 syntyneet Luokka:Elävät henkilöt
Love and Other Drugs

Love and Other Drugs on yhdysvaltalainen vuonna 2010 ilmestynyt draama- ja komediaelokuva, jonka on ohjannut Edward Zwick ja jonka pääosassa näyttelevät Jake Gyllenhaal ja Anne Hathaway. Elokuva perustuu Jamie Reidyn kirjaan Hard Sell: The Evolution of a Viagra Salesman. Elokuva on Zwickin toinen komedia- ja draamaelokuva ensimmäisen ollessa Muuten – se viimeöinen (About Last Night...). 20th Century Fox julkaisi elokuvan Yhdysvalloissa 24. marraskuuta 2010 ja se sai vaihtelevia arvioita elokuvakriitikoilta. Elokuva on ensimmäinen jossa Hathaway ja Gyllenhaal näyttelevät yhdessä sitten Brokeback Mountainin. ==Näyttelijät== ==Aiheesta muualla== * * Luokka:Vuoden 2010 yhdysvaltalaiset elokuvat Luokka:Yhdysvaltalaiset romanttiset draamakomediaelokuvat Luokka:Yhdysvaltalaiset eroottiset elokuvat Luokka:Yhdysvaltalaiset romaaneihin perustuvat elokuvat Luokka:Edward Zwickin ohjaamat elokuvat Luokka:Elokuvat terveydenhoidosta
Peter Pears

Peter Neville Luard Pears (22. kesäkuuta 1910 Farnham – 3. huhtikuuta 1986 Aldeburgh) oli brittiläinen tenori ja urkuri. Hän opiskeli Oxfordin yliopiston Hertford Collegessa sekä Royal College of Musicissa.Bach-Cantatas.com: Peter Pears (Tenor) Hän oli Benjamin Brittenin elämänkumppaniPeter Pears | AllMusic, ja Britten sävelsi Pearsia varten lukuisia teoksia, kuten Peter Grimesin. Pears tapasi Brittenin vuonna 1934 ja piti tämän kanssa ensimmäisen resitaalin vuonna 1937. Pari kieltäytyi toisen maailmansodan aikana aseistaBritten Biography 1941-1950 - brittenpears.org ja pysyi yhdessä, kunnes Britten kuoli vuonna 1976. Pears sai ritarinarvon vuonna 1978. Hän kuoli sydänkohtaukseen vuonna 1986 ja tuli haudatuksi Brittenin viereen Aldeburghissa. Pears muistetaan varsinkin rooleistaan Brittenin oopperoissa. Lisäksi hän esiintyi muun muassa evankelistana Bachin passioissa. Hän lauloi usein Covent Gardenissa ja vieraili lisäksi muun muassa La Scalassa. Metropolitan-oopperassa hän esiintyi ensimmäistä kertaa lokakuussa 1974 Aschenbachin roolissa oopperassa Kuolema Venetsiassa. == Lähteet == Luokka:Brittiläiset oopperalaulajat Luokka:Tenorit Luokka:Brittiläiset urkurit Luokka:Vuonna 1910 syntyneet Luokka:Vuonna 1986 kuolleet
Karen Persyn

Karen Persyn (s. 31. maaliskuuta 1983 Rumst, Antwerpenin provinssi, Belgia) on belgialainen alppihiihtäjä. Persyn sijoittui junioreiden MM-kilpailuissa 2003 pujottelussa 12:nneksi. Aikuisten arvokilpailuissa hän debytoi St. Antonin MM- kilpailuissa 2001. Hän on sijoittunut pujottelussa 29:nneksi Åren MM-kisoissa 2007, 21:nneksi Val d'Isèren MM-kisoissa 2009 ja 27:nneksi Vancouverin olympialaisissa 2010. Persyn osallistui maailmancupin kilpailuun ensimmäisen kerran Söldenissä lokakuussa 2001. Hän on sijoittunut kaksi kertaa maailmancupin pisteille: hän oli Mariborin pujottelussa 28:s tammikuussa 2004 ja 16:s tammikuussa 2009. Euroopan cupissa hän on sijoittunut kolmanneksi Amneville Les Thermes'n hallikilpailussa marraskuussa 2008. == Lähteet == Luokka:Belgialaiset alppihiihtäjät Luokka:Vuonna 1983 syntyneet Luokka:Elävät henkilöt
Pertti Marttila

Pertti Marttila (s. 6. heinäkuuta 1960) on suomalainen aktiiviuransa lopettanut koripalloilija. Marttila edusti pääsarjassa Kotkan Työväen Palloilijoita. Hän pelasi seuran paidassa yhteensä 669 ottelua. Marttila valittiin vuonna 1985 Vuoden koripalloilijaksi. KTP jäädytti Marttilan pelipaidan 7. lokakuuta 2015 tämän pelinumerolla 12.http://www.basket.fi/uutiset/kaikki_uutiset/?x122462=34572021http://www.kymensanomat.fi/Online/2015/10/07/Pertti%20Marttilan%20pelinumero%20j%C3%A4%C3%A4dytettiin/2015319676072/4 == Katso myös == * Luettelo 2 000 levypalloa saavuttaneista Korisliiga- pelaajista * Luettelo 5 000 pistettä saavuttaneista Korisliiga-pelaajista * Luettelo 500 ottelua pelanneista Korisliiga-pelaajista == Lähteet == * Pertti Marttila Suomen Koripalloliitto === Viitteet === Luokka:Suomalaiset koripalloilijat Luokka:Vuonna 1960 syntyneet Luokka:Elävät henkilöt
Karinaisten vaakuna

Karinaisten vaakuna oli Karinaisten kunnan tunnus. Vaakunan aihe viittaa pitäjän lisänimeen Hakokappeli; hako tarkoittaa havupuun oksaa. Vaakunan selitys on ”punaisessa kentässä kultainen irtoristi, jonka yläsakara on kolmihaaraisen havunoksan muotoinen.” Vaakunan on suunnitellut Gustaf von Numers, ja Karinaisten kunnanvaltuusto hyväksyi sen kokouksessaan 16. joulukuuta 1968. Sisäasiainministeriö vahvisti vaakunan käyttöön 12. maaliskuuta 1969. Vaakuna jäi epäviralliseksi kotiseutuvaakunaksi 2005, kun Karinainen liittyi osaksi Pöytyän kuntaa. == Lähteet == * * Karinainen Luokka:Gustaf von Numersin suunnittelemat kunnanvaakunat Vaakuna
Björgvin Björgvinsson

Björgvin Björgvinsson (s. 11. tammikuuta 1980 Reykjavik) on islantilainen alppihiihtäjä. Björgvin sijoittui junioreiden MM-kilpailuissa 1998 suurpujottelussa 12:nneksi. St. Moritzin MM-kilpailuissa 2003 hän oli pujottelussa 35:s ja Bormion MM-kisoissa 2005 28:s. Torinon olympialaisissa 2006 hän sijoittui pujottelussa 22:nneksi ja Vancouverissa 2010 suurpujottelussa 43:nneksi. Björgvin kilpaili maailmancupissa ensimmäisen kerran Todtnaussa helmikuussa 2000. Hän on saavuttanut kaksi kertaa maailmancup-pisteitä: hän oli Zagrebin pujottelussa 25:s tammikuussa 2009 ja 24:s vuotta myöhemmin. Hän on voittanut useita Islannin mestaruuksia sekä Australian–Uuden-Seelannin cupin kilpailuja. == Lähteet == Luokka:Islantilaiset alppihiihtäjät Luokka:Vuonna 1980 syntyneet Luokka:Elävät henkilöt
Kurun vaakuna

Kurun vaakuna oli Kurun kunnan tunnus ja puhuva vaakuna; kuru tarkoittaa syvää rotkoa. Vaakunan selitys on ”sinisessä kentässä hopeinen kumokärki.” Vaakunan on suunnitellut Kimmo Kara, ja Kurun kunnanvaltuusto hyväksyi sen kokouksessaan 2. maaliskuuta 1956. Sisäasiainministeriö vahvisti vaakunan käyttöön 8. kesäkuuta samana vuonna. Vaakuna jäi epäviralliseksi kotiseutuvaakunaksi 2009, kun Kuru yhdistyi Ylöjärven kaupunkiin. == Lähteet == * * Kuru Vaakuna
Lehtimäen vaakuna

Lehtimäen vaakuna oli Lehtimäen kunnan tunnus; luonteeltaan se on puhuva vaakuna. Vaakunan selitys on ”sinisessä kentässä kolmoisvuori, josta nousee viisilehtinen oksa, kaikki kultaa.” Vaakunan on suunnitellut Antti Salmenlinna, ja Lehtimäen kunnanvaltuusto hyväksyi sen kokouksessaan 31. lokakuuta 1958. Sisäasiainministeriö vahvisti vaakunan käyttöön 18. helmikuuta 1959. Vaakuna jäi epäviralliseksi kotiseutuvaakunaksi 2009, kun Lehtimäki liittyi osaksi Alajärven kaupunkia. == Lähteet == * * Vaakuna Lehtimäki
Liljendalin vaakuna

Liljendalin vaakuna oli Liljendalin kunnan tunnus. Vaakunan katkoinen kilpi ja siipiaihe ovat peräisin Berendes-suvun ja liljat sen vapaaherrallisen haaran vaakunoista. Näistä jäljemmän aateliskartano sai 1600-luvulla nimekseen Liljendal. Vaakunan selitys on ”kilpi sini-hopeakatkoinen, yläkentässä kaksi hopeista siipeä, alakentässä kolme sinistä liljaa asetettuina 2 + 1.” Vaakunan on suunnitellut Gustaf L. Backman, ja Liljendalin kunnanvaltuusto hyväksyi sen kokouksessaan 2. maaliskuuta 1954. Sisäasiainministeriö vahvisti vaakunan käyttöön 14. syyskuuta samana vuonna. Vaakuna jäi epäviralliseksi kotiseutuvaakunaksi 2010, kun Liljendal liitettiin yhdessä Ruotsinpyhtään ja Pernajan kanssa Loviisan kaupunkiin. == Lähteet == * * Liljendal Luokka:Liljendal
Lokalahden vaakuna

Lokalahden vaakuna oli Lokalahden kunnan tunnus. Vaakunan aihe viittaa rannikkokuntaan ja sen pääelinkeinoon kalastukseen. Vaakunan selitys on ”puna- hopeakatkoinen kilpi; yläkentässä hopeinen, mustajalkainen, lentävä lokki; alakentässä reunoihin ulottuva punainen verkko.” Vaakunan on suunnitellut Ahti Hammar, ja Lokalahden kunnanvaltuusto hyväksyi sen kokouksessaan 19. marraskuuta 1962. Sisäasiainministeriö vahvisti vaakunan käyttöön 12. helmikuuta 1963. Vaakuna jäi epäviralliseksi kotiseutuvaakunaksi 1981, kun Lokalahti liittyi Uuteenkaupunkiin. == Lähteet == * * Lokalahti Luokka:Uusikaupunki
Alfa Romeo Giulietta (2010)

Alfa Romeo Giulietta (Typ 940) on Alfa Romeon vuosina 2010–2020 valmistama alemman keskiluokan automalli, joka korvasi Alfa Romeo 147:n. Se esiteltiin Geneven autonäyttelyssä keväällä 2010. == Alfa Romeo Giulietta (2010–2020) == Alfa Romeo Giulietta perustuu Fiat-konsernin kehittämälle Compact- pohjalevylle, jonka alustarakenteissa käytetään runsaasti alumiinia. Edeltäjästään Alfa Romeo 147:stä poiketen Giulietta oli saatavana ainoastaan viisiovisena korimallina. Ohjaamossa on aiemmin Alfa Romeo MiTossa esitelty DNA-kytkin, jonka avulla kuljettaja voi valita auton ajo-ohjelman kolmesta eri vaihtoehdosta (Dynamic, Normal ja All Weather). Valinta vaikuttaa muun muassa auton moottorin, vaihteiston, ohjausjärjestelmän ja ajonvakautusjärjestelmän toimintaan. Vuoden 2010 Euro NCAP -kolaritestistä Giulietta sai tulokseksi täydet viisi tähteä. Kaikki Giuliettan moottorit ovat turboahdettuja. 1,4-litraiset bensiinimoottorivaihtoehdot olivat T-Jet (120 hv) ja MultiAir (170 hv), jossa on muuttuva venttiilien ajoitus. Tehokkain bensiinimoottori oli suorasuihkutteinen 1,75 TBi (235 hv). Dieselmoottoreina olivat 1,6 JTDm (105 hv) ja 2,0 JTDm (170 hv). Kaikkien moottorien yhteydessä on kuusivaihteinen manuaalivaihteisto ja vakiovarusteena start-stop-järjestelmä. Saataville tuli pian myös TCT-kaksoiskytkinvaihteisto. Malliston huipulla oli Quadrifoglio Verde, joka oli saatavana ainoastaan 1,75-litraisella moottorilla. Maavara on matalampi kuin perusmalleissa ja myös jousitus on säädetty urheilullisemmaksi. Frankfurtin autonäyttelyssä syyskuussa 2013 esiteltiin pienen kasvojenkohotuksen kokenut Giulietta. Ulkonäkömuutokset olivat vähäisiä, rajoittuen uudistettuun etusäleikköön ja aiempaa leveämpiin etusumuvalojen kromikehyksiin. Uusia värivaihtoehtoja tuli kuitenkin tarjolle kolme kappaletta. Ohjaamossa oli uusi ohjauspyörä ja malliversiosta riippuen 5,0- tai 6,5-tuumainen kosketusnäyttö osana Uconnect-tietoviihdejärjestelmää. Uutena moottorina oli 2,0-litrainen (150 hv) JTDM-dieselmoottori, jossa oli uusi ruiskutusjärjestelmä. Quadrifoglio Verden moottori uudistui kokonaan kevytmetalliseksi, jolloin sen paino putosi 22 kilolla. Kiihtyvyys nollasta sataan (6,0 s) oli nyt lähes sekunnin aiempaa nopeampi, ja lisäksi polttoaineenkulutus putosi lähes 10 prosenttia aiemmasta. Geneven autonäyttelyssä keväällä 2016 esiteltiin toisen kasvojenkohotuksensa kokenut Giulietta, jonka ulkonäköä muokattiin vastaamaan uutta, vastikään esiteltyä suurempaa Giulia-mallia. Uutena moottorina esiteltiin 1,6-litrainen (120 hv) JTD-dieselmoottori. Quadrifoglio Verden nimi vaihdettiin Veloceksi, mutta malli pysyi muuten ennallaan. Viimeiset uudistuksensa Giulietta sai vuonna 2019. Ne rajoittuivat lähinnä uuteen vihreään Visconti Green -väriin, uuteen 18-tuumaiseen vannevaihtoehtoon ja uusiin varustepaketteihin. Tech Pack -varustepaketin mukana tulleita täysin uusia varusteita olivat peruutuskamera ja suurempi seitsemäntuumainen kosketusnäyttö, jolla on Apple CarPlay- ja Android Auto -tuki. == Lähteet == == Aiheesta muualla == Giulietta (2010) Luokka:C-segmentin autot Luokka:2010-luvun autot Luokka:2020-luvun autot
Merimaskun vaakuna

Merimaskun vaakuna oli Merimaskun kunnan tunnus. Vaakunan aihe viittaa rannikkokunnan asukkaiden merenkulkuun. Vaakunan selitys on ”hopeakentässä tyvestä nouseva punainen pohjoisviitta (reimari).” Vaakunan on suunnitellut Olof Eriksson, ja Merimaskun kunnanvaltuusto hyväksyi sen kokouksessaan 15. joulukuuta 1961. Sisäasiainministeriö vahvisti vaakunan käyttöön 16. toukokuuta 1962. Vaakuna jäi epäviralliseksi kotiseutuvaakunaksi 2009, kun Merimasku yhdistyi Rymättylän ja Velkuan kanssa Naantalin kaupunkiin. == Lähteet == * * Merimasku Vaakuna
Ed Banger Records

Ed Banger Records on ranskalainen elektronisen musiikin levy-yhtiö, jota johtaa Pedro Winter. Se perustettiin vuonna 2003. Sen ranskalaisia elektronisen musiikin artisteja ovat muun muassa Justice, SebastiAn, Cassius, Uffie, Krazy Baldhead, Mr. Oizo, Mr. Flash, Vicarious Bliss, So Me, Feadz, Breakbot, DSL, Mickey Moonlight ja Winter itse, käyttäen taiteilijanimenään Busy P. Levy-yhtiön Justice-duon artistit Xavier de Rosnay ja Gaspard Augé julkaisivat vuonna 2007 Simianin kanssa kappaleen ”Never Be Alone”, joka pääsi Britannian musiikkilistan 20. sijalle. == Aiheesta muualla == * Virallinen sivusto * Virallinen MySpace -sivusto Luokka:Ranskalaiset levy-yhtiöt
Ylikuumeneminen

Ylikuumeneminen on fysiikan ilmiö, jossa neste lämmitetään kiehumispistettä korkeammaksi ilman, että se kiehuu. Tämä tapahtuu, jos aineessa ei tapahdu nukleaatiota, se on puhtaassa astiassa ja se on homogeeninen. Ylikuumeneminen voi myös tapahtua mikroaaltouunissa. ==Katso myös== *Alijäähtyminen Luokka:Termodynamiikka